כ"ב באדר

פרשת בר המצווה של ילד שנולד בכ"ב אדר תלוי האם בר המצווה נחוג בשנה פשוטה או מעוברת והאם הילד נולד בשנה פשוטה או מעוברת. עבור ילד שנולד באדר א' או שבר המצווה חל בשנה פשוטה, פרשת בר המצווה היא פרשת ויקהל-פקודי בשנים מהקביעויות זשג, בחג, בשה, גכה, והכז, פרשת כי תשא לשנים מקביעות זחא או זחג ופרשת ויקהל לשנים פשוטות מקביעות השא ולשנים מעוברות מהקביעויות זשה, בחה, בשז, גכז, החא והשג. עבור ילד שנולד באדר ב' או בשנה פשוטה, ובר המצווה חל בשנה מעוברת, פרשת בר המצווה, ברוב השנים, היא פרשת שמיני. אבל אם בר המצווה חל בשנה שלמה המתחילה ביום חמישי (שנה מקביעות השג) פרשת בר המצווה היא פרשת תזריע.

אירועים היסטוריים

  ד'תתק"ז – מסע הצלב השני: פרעות ביהודי וירצבורג בעקבות עלילת דם, לאחר שנתגלתה בעיר גופת נוצרי; כארבעים מבני הקהילה נהרגו על קידוש השם
  ה'תרצ"ג – בגרמניה מוקם מחנה הריכוז הראשון: דכאו
  ה'תרצ"ח (אדר א') – נמל תל אביב נפתח לתנועת נוסעים

נולדו
  ה'תר"ס (אדר ב') – אריך פרום, פסיכואנליטיקאי יהודי (נפטר ה'תש"ם)
  ה'תרפ"א (אדר א') – אברהם יוסף שפירא, חבר הכנסת מטעם אגודת ישראל, "מנכ"ל המדינה" (נפטר ה'תש"ס)
  ה'תרפ"ג – שמואל תמיר, פוליטיקאי ישראלי (נפטר ה'תשמ"ז)
  ה'תשי"א (אדר א') – אלי מויאל, ראש עיריית שדרות
  ה'תשי"ד (אדר א') – גבי אשכנזי, הרמטכ"ל ה-19 של צה"ל
  ה'תשמ"ו (אדר א') – מיכאל מושונוב, שחקן ישראלי

נפטרו
  ה'תקצ"ב (אדר א') – וולף היידנהיים (רוו"ה), חוקר מסורה ובלשן
  ה'תרס"ח (אדר ב') – רבי יחיאל מיכל הלוי אפשטיין, בעל ערוך השולחן (נולד ב-ה'תקפ"ט)
 ה'תש"ג (אדר א') – הרב אברהם דוב כהנא שפירא, רבהּ האחרון של קהילת קובנה ומחבר הספר "דבר אברהם", נספה בגטו קובנה (נולד ב-ה'תרל"א)
  ה'תשי"ח – הרב רפאל ראובן גרוזובסקי, ראש ישיבה בישיבות כנסת בית יצחק שבליטא, תורה ודעת בניו יורק ובית מדרש עליון במונסי, ויושב ראש מועצת גדולי התורה של אגודת ישראל בארצות הברית (נולד ב-ה'תרמ"ז) 
  ה'תשי"ט (אדר א') – זלמן בן יעקב, חבר הכנסת מטעם אגודת ישראל בכנסת השנייה והשלישית
  ה'תש"ס (אדר א') – קריאל גרדוש, הידוע יותר בשם העט דוש, קריקטוריסט ישראלי (נולד ב-ה'תרפ"א)
  ה'תשס"ג (אדר ב') – הרב ישראל משה דושינסקיא, גאב"ד העדה החרדית בירושלים (נולד ב-ה'תרפ"ב) 
  ה'תשס"ח (אדר א') – אהרן אמיר, סופר, משורר ומתרגם ישראלי (נולד ב-ה'תרפ"ג)
  ה'תש"ע – רבי משה גולדמן (מלחין), מגדולי המלחינים בציבור החסידי.

 כ"א באדר – כ"ג באדר
 אדר

ו כב
ו כב